หุ้นสหรัฐปิดในแดนลบ
ดัชนีหุ้นดาวโจนส์  ปิดที่ 13,206.59 จุด ลดลง 61.98 จุด ด้าน แนสแดค ปิดที่ 3,024.30 จุด ลดลง 35.55 จุด
4 พ.ค. 2555

ดัชนีหุ้นดาวโจนส์  ปิดที่ 13,206.59 จุด ลดลง 61.98 จุด ด้าน แนสแดค ปิดที่ 3,024.30 จุด ลดลง 35.55 จุด
ตลาดหุ้นสหรัฐฯวานนี้ ขยับขึ้นไปในแดนบวกช่วงต้นของการซื้อขาย ทว่าก็ดิ่งลงสู่แนวลบตลอดทั้งวันหลังจากนั้น เหตุนักลงทุนกังวลเกี่ยวกับข้อมูลทางเศรษฐกิจของอเมริกา
ดัชนีหุ้นดาวโจนส์ ลดลง 61.98 จุด (0.47 เปอร์เซ็นต์) ปิดที่ 13,206.59 จุด แนสแดค ลดลง 35.55 จุด (1.16 เปอร์เซ็นต์) ปิดที่ 3,024.30 จุด ส่วน เอสแอนด์พี ลดลง 10.74 จุด (0.77 เปอร์เซ็นต์) ปิดที่ 1,391.57 จุด
ขณะที่ราคาน้ำมันดิ่งแรงกว่า 2 ดอลลาร์ เมื่อวันพฤหัสบดี หลังข้อมูลใหม่เกี่ยวกับเศรษฐกิจสหรัฐฯในเดือนเมษายน เผยให้เห็นถึงสถานะที่อ่อนแอกว่าเดิม
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมิถุนายน ลดลง 2.68 ดอลลาร์ ปิดที่ 102.54 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 2.12 ดอลลาร์ ปิดที่ 116.08 ดอลลาร์ต่อบาร์เรล ต่ำสุดในรอบ 3 เดือน